stanford-oval/wikipedia huggingface dataset:
נונאטאקי מוניומנט

| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 רכס הרים:  ההרים הטראנס-אנטארקטיים 
 קואורדינטות:  72°35′00″S 162°15′00″E﻿ / ﻿72.5833°S 162.25°E﻿ / -72.5833; 162.25
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאקי מוניומנט(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאקי מוניומנט
 
נונאטאקי מוניומנט (באנגלית: Monument Nunataks; מילולית: "נונאטאקי האנדרטאות") הם קבוצה של נונטאקים, באזור חוף פנל של ארץ ויקטוריה, שבאנטארקטיקה.
לקבוצת הנונאטאקים פסגות רבות, וצורתם בלתי רגילה, ומזכירה פסלים.
הנונאטאקים מצויים בסמוך מצפון להר סקאלפטשר, שבסמוך לחלקו העליון של קרחון רניק.
הקבוצה ממוקמת בקצה הצפונית של רכס מסה. בקרבה נמצא הר VX-6.
היסטוריה > מקור השם

שמה של קבוצת הנונאטאקים ניתן לה על ידי מחלקת המחקר הצפונית (the Northern Party) של משלחת הסקר הגאולוגי מטעם ניו זילנד לאנטארקטיקה, אשר חקרה את אנטארקטיקה בעונת המחקר (הקיץ האנטארקטי) 1962 – 1963.
שמה של קבוצת הנונאטאקים תיאורי. מוניומנט באנגלית משמעו "אנדרטה".
לקריאה נוספת

• JOHN SCHUTT, , Department of Geology and Planetary Science, University of Pittsburgh, Pittsburgh, Pennsylvania, P 56
נחום בסלו

| --- | --- |

 לידה:  28 בדצמבר 1958 (בן 65) סוריה
 מדינה:  ישראל 
 השתייכות:   צבא הגנה לישראל
 תקופת הפעילות:  1977–2011 (כ־34 שנים)
 דרגה:    תת-אלוף
 תפקידים בשירות
 מפקד קשר פיקוד המרכז  ראש מחלקת תכנון באגף התקשוב  קצין קשר ותקשוב ראשי
 פעולות ומבצעים
   מלחמת לבנון   מלחמת לבנון השנייה
 
נחום בסלו (נולד ב-28 בדצמבר 1958) הוא תת-אלוף במילואים ואיש ניהול ישראלי, אשר כיהן כמנכ"ל משרד המודיעין; כיהן בעבר כקצין קשר ותקשוב ראשי.
ביוגרפיה

בסלו עלה לישראל מסוריה בגיל שש יחד עם משפחתו. ב-1977 התגייס לצה"ל. ב-1983 סיים קורס קציני קשר. שירת בגדוד הקשר הפיקודי של פיקוד הדרום כמפקד מתקן קשר וכקמב"ץ.
שימש קצין קשר חטיבתי באזור רצועת עזה במהלך האינתיפאדה הראשונה והיה ממקימי גדוד הקשר במסגרת אוגדת עזה. היה קצין אג"ם קשר בפיקוד דרום, קצין קשר של חטיבה 211, חטיבת טנקים סדירה באוגדה 162. שימש סגן קצין קשר באוגדת מילואים ומפקד קורס קציני קשר בבה"ד 7, ראש ענף קשר במל"י, קצין קשר באוגדת שריון מילואים, מפקד גדוד קשר בחיל המודיעין וראש ענף מפקדים בבה"ד 7.
ב-2002, מונה למפקד קשר פיקוד המרכז ושירת בתפקיד במהלך בתקופת האינתיפאדה השנייה ומבצע חומת מגן. ב-2004 מונה לראש מחלקת תכנון באגף התקשוב, ב-2007 מונה לראש חטיבת ההפעלה באגף התקשוב, תפקיד חדש שנוצר בעקבות לקחי מלחמת לבנון השנייה. לאחר החזרת חיל התקשוב לאגף התקשוב מזרוע היבשה כיהן כראש חטיבת התקשוב ומונה במקביל לקצין קשר ותקשוב ראשי, תפקיד בו כיהן עד ספטמבר 2011.
לאחר סיום שירותו הצבאי, שימש בסלו כיועץ לחברות טכנולוגיות וביטחוניות, בהן רפא"ל. ב-2019 עבר לעבוד כמחנך ומורה להיסטוריה בבית ספר אורט מלטון בבת ים.[דרוש מקור]
ב-31 בדצמבר 2023 החליטה שרת המודיעין, גילה גמליאל למנותו למנכ"ל משרד המודיעין, תפקיד אותו סיים עם סגירת המשרד במרץ 2024.
בסלו הוא בוגר אוניברסיטת תל אביב בהיסטוריה של המזרח התיכון ובעל תואר שני במנהל עסקים משלוחת אוניברסיטת דרבי בישראל.
הערות שוליים

1 2  נחום בסלו, באתר משרד המודיעין, ‏24 בינואר 2024
↑  תמרה בן נתן, תא"ל זלינגר נכנס לתפקידו כמפקד חיל הקשר והתקשוב, באתר צה"ל (דרך ארכיון האינטרנט), 7 בספטמבר 2011
ערך זה הוא קצרמרבנושא קציני צה"ל. אתם מוזמנים לתרום לוויקיפדיה ו.
ניבים דרום-רוסיים

מפת הניבים הרוסיים (באדום הניבים הדרום רוסיים)
הניבים הרוסיים הדרומיים הם קבוצת ניבים של השפה הרוסית.
אחד המאפיינים הבולטים של ניבים אלו הוא הפיכתה של הפונמה /g/ ל־[ɦ] (כפי שנהגית האות Г באוקראינית ובבלארוסית). לניבים אלו הייתה השפעה משמעותית על ההגייה הרוסית התקנית.
ראו גם

ניבים צפון-רוסיים
ערך זה הוא קצרמרבנושא שפות. אתם מוזמנים לתרום לוויקיפדיה ו.
נונאטאקי ניומן

| --- | --- |
אין תמונה חופשית
 מידע כללי
 גובה:  1,691 מ' 
 מיקום:  אזור הברית האנטארקטית,
 קואורדינטות:  66°40′00″S 54°45′00″E﻿ / ﻿66.666666666667°S 54.75°E﻿ / -66.666666666667; 54.75
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאקי ניומן(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאקי ניומן
 
נונאטאקי ניומן (באנגלית: Newman Nunataks) הם קבוצה של נונאטאקים בארץ אנדרבי שבאנטארקטיקה.
הנונאטאקים מצויים 19 קילומטרים מערבית לפסגות אקר, ו-26 קילומטרים מערבית מהר אלקינס.
גובה הנונאטאקים 1,691 מטרים מעל פני הים.
היסטוריה > גילוי הנונאטאקים

הנונאטאקים התגלו בתצלומי אוויר שצולמו על ידי משלחת החקר האנטארקטית הלאומית של אוסטרליה, בשנת 1956 ובשנת 1960.
היסטוריה > מקור השם

הנונאטאקים נקראים על שמו של א. ג'י. ניומן (A.J. Newman), מכונאי דיזל בכיר בתחנת מוסון בשנת 1961.
לקריאה נוספת

• Darcy Broughton, , P 6
נובל (חברה)

| --- | --- |
לוגו נובל

 נתונים כלליים
 בורסה:  נאסד"ק (1986–2011–NOVL) 
 מוטו:  Making IT works as one
 מייסדים:  דניס פיירקלו 
 תקופת הפעילות:  1983–2014 (כ־31 שנים) 
 חברת אם:  מיקרו פוקוס 
 מיקום המטה:  פרובו 
 משרד ראשי:  ארצות הברית פרובו, יוטה, ארצות הברית
 ענפי תעשייה:  תעשיית התוכנה, תוכנה 
 מוצרים עיקריים:  מערכות הפעלה
 הכנסות:  956,000,000 דולר אמריקאי (נכון ל־2008) 
 מנכ"ל:  רון הובסיפיאן
 עובדים:  3,600 (דצמבר, 2009)
  
 www.novell.com
 
נובל (באנגלית: Novell, Inc) הייתה חברת תוכנה ושירותי IT אמריקאית, ומאז 2014 היא חטיבה בחברת מיקרו פוקוס הבריטית. משרדיה הראשיים שכנו בפרובו שבמדינת יוטה בארצות הברית. נובל התמחתה במערכות הפעלה לארגונים.
היסטוריה

הטכנולוגיה של נובל תרמה לפיתוח רשתות אזוריות שהחליפו את המודל העיקרי של מחשוב מיינפריים ושינתה את פני המחשוב העולמי.
כיום המוקד העיקרי של החברה הוא פיתוח תוכנה ללקוחות עסקיים. החברה היא חברת בת של The Attachmate Group ונמצאת בבעלותה המוחלטת.
נובל חבה את ייסודה למכון המחקר Eyring (ERI) בפרובו, יוטה. דניס פיירקלו (Dennis Fairclough), דרו מייג'ור (Drew Major), דייל ניבור (Dale Neibaur), וקייל פאוול (Kyle Powell) עזבו את ERI ועל סמך הניסיון שלהם שם ייסדו את נובל. פיירקלו היה חבר בקבוצה המקורית שייסדה את נובל מערכות נתונים. שלושת האחרים פרשו והקימו את חברת סופרסט, ששתפה פעולה עם חברת נובל. בERI הארבעה עבדו על פרויקט ממשלתי וצברו ידע בטכנולוגית ARPANET וטכנולוגיות קשורות, ידע שהיה חיוני בהקמת נובל.
החברה החלה בשנת 1979 כנובל מערכות נתונים (Novell Data System Inc.) יצרנית חומרה שייצרה מערכות מבוססות מערכת ההפעלה CP/M. המיקרו-מחשבים שייצרה החברה היו חלשים יחסית לביצועי המתחרות. על מנת להתחרות במכירות, נובל כתבה תוכנה המשתמשת בכמה מיקרו-מחשבים במקביל. החברה לא הצליחה בתחילת דרכה והמשקיעים דרשו לסגור אותה. החברה החליטה להתמקד בתוכנה שפיתחה ולהפוך לחברת תוכנה וכך הצליחה להציל את המשך המימון. ב-1983 שם החברה קוצר לנובל וריימונד נורדה נעשה ראש החברה. באותה שנה החברה הציגה את המוצר המשמעותי ביותר שלה, מערכת הפעלה רשתית חוצה-פלטפורמות – Novell NetWare.
היסטוריה > NetWare

המוצר הראשון של נובל היה שרת חומרה קנייני המבוסס על מעבד מוטורולה 68000. כרטיס ממשק רשת (NIC) פותח עבור הארכיטקטורה הסטנדרטית לתעשייה (ISA) של IBM PC. השרת השתמש במערכת הפעלה רשתית הראשונה של החברה, שנקראה ShareNet. לאחר מכן התאימו את ShareNet עבור פלטפורמת אינטל ושינו את שמה לNetWare.
NetWare משתמשת ב-Novell DOS כמנהל אתחול. Novell DOS דומה לMS-DOS ול-IBM PC DOS, אך אין צורך ברישיון נפרד עבור DOS, עקב הרכישה של Digital Research ב-1991.
נובל נחלה הצלחה רבה במהלך שנות השמונים. היא הרחיבה את נתח השוק שלה על ידי מכירה של כרטיסי אתרנט יקרים. ב-1990 הייתה לנובל עמדה של כמעט מונופול בשוק מערכות ההפעלה לרשתות. כמובילה בשוק זה החלה נובל לפתח שירותים המבוססים על מערכת ההפעלה NetWare.
היסטוריה > מעבר ל-NetWare

נובל רצתה להתרחב ולפנות לקהלים חדשים, בפרט לחברות גדולות. היא הפחיתה את השקעתה במחקר והאטה פיתוח של כלי ניהול מוצר, אם כי היא הסתייעה בעובדה שמוצריה לא דרשו תחזוקה רבה.
ב-1993 החברה רכשה את מעבדות מערכת יוניקס מחברת AT&T, יחד עם הזכויות על מערכת ההפעלה.
ב-1994 נובל רכשה את WordPerfect ואת Quattro Pro. הרכישות הללו לא החזיקו מעמד. ב-1995 העבירה נובל את החלקים שלה שעסקו ביוניקס לחברת Santa Cruz Operation.
WordPerfect ו-Quattro Pro נמכרו לCorel ב-1996. גם Novell DOS נמכרה בשנה זו.
יוניקס

בסוף שנת 1991 נכנסה נובל לשותפות עם חברת AT&T בחברת Unix System Labs, אשר בהן פותחה מערכת ההפעלה יוניקס. בשנת 1993 מכרה AT&T את חלקה לנובל נובל פיתחה גרסת יוניקס משלה בשם UnixWare. אולם בסופו של דבר זנחה נובל את מערכת ההפעלה הזו והודיעה על מכירתה לחברת Santa Cruz Operation[דרוש מקור]. בדיעבד הסתבר שלא נמכרו מלא הזכויות לתוכנת יוניקס, מה שנטל בדיעבד את העוקץ ממשפט SCO
תוכנות החברה

Novell eDirectory
Novell Identity Manager
Novell Access Manager
Novell BorderManager
Novell Sentinel
Novell ZENworks
PlateSpin
סוזה לינוקס
SUSE Studio
OpenOffice.org
מונו
ראו גם

משפט SCO
הערות שוליים

↑  NOVELL ENTERS JOINT VENTURE TO DEVELOP SOFTWARE FOR UNIX, Deseret News, ‏1991-12-13 (באנגלית)
↑  ההיסטוריה של יוניקס באתר unix.org
↑  "Asset Purchase Agreement" (PDF). Groklaw. September 19, 1995. Retrieved July 17, 2008
↑  לפרטים ר' בקישור האמור. לדוגמה, הדיווח הבא באתר GrokLaw סוקר את תוצאות המשפט בין נובל ל־SCO על הפרשנות של חוזה המכירה שנוסח בשפה לא לגמרי ברורה.
| --- | --- |
בקרת זהויות :  NLI: 987007336027705171  GND: 5051406-4  ISNI: 0000 0004 0625 4239  LCCN: n90681765  NKC: kn20060814004  NLA: 35473649  VIAF: 268799801   WorldCat (עם VIAF): 268799801
נונאטאקי ליובימץ

| --- | --- |
אין תמונה חופשית
 מידע כללי
 על שם:  ליובימץ 
 קואורדינטות:  69°42′37″S 70°57′46″W﻿ / ﻿69.710277777778°S 70.962777777778°W﻿ / -69.710277777778; -70.962777777778
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהנונאטאקי ליובימץ(למפת חצי האי האנטארקטי רגילה) בסיס חנרל ברנרדו אוהיגינס ריקלמהנונאטאקי ליובימץ(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאקי ליובימץ(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאקי ליובימץ
 
נונאטאקי ליובימץ (באנגלית: Lyubimets Nunatak; בבולגרית: нунатак Любимец) הם רכס של נונאטאקים, בצפון האי אלכסנדר, שבאנטארקטיקה.
אורכו של הרכס 3.9 קילומטרים בכיוון צפון - צפון-מזרח לדרום - דרום-מערב; רוחבו של הרכס 1.8 קילומטרים.
גובהו של הרכס 1,100 מטרים מעל פני הים.
הרכס ממוקם לגדתו של קרחון בארטוק, במערב רמת אלגר.
הרכס ממוקם 6.27 קילומטרים צפונית-מערבית להר פינאפור; 5.62 קילומטרים צפונית-מזרחית לנונאטאקי אפאלאצ'יה; ו-3.9 קילומטרים דרומית - דרום-מערבית לפסגת קוז'וך.
היסטוריה > מיפוי הנונאטאקים

הנונאטאקים מופו על ידי סוקרים בריטיים בשנת 1971.
היסטוריה > מקור השם

הנונאטאקים נקראו על שמה של העיירה ליובימץ שבדרום בולגריה.
לקריאה נוספת

הגאזט האנטארקטי הבולגרי (בבולגרית)
ניקוס יאנאקופולוס

ניקוס יאנאקופולוס (ביוונית: Νίκος Γιαννακόπουλος; נולד ב-19 בפברואר 1993 בטריפולי שביוון) הוא כדורגלן יווני המשחק בעמדת השוער בקבוצת אקנה מליגת העל הפינית.
קריירת מועדונים

יאנאקופולוס שיחק בקבוצות פאניוניוס, פנאתינאיקוס, קרקירה, פאנטוליקוס ואפולון סמירניס מליגת העל היוונית, ואריס לימסול מליגת העל הקפריסאית.
ב-27 ביולי 2022 חתם בזימברו קישינב מליגת העל המולדובית. הוא ערך 22 הופעות ליגה במדי המועדון.
ב-28 בספטמבר 2023 חתם בהפועל פתח תקווה מליגת העל הישראלית.
הערות שוליים

↑  תומר חבז, ‏רשמית: ניקוס ינאקופולוס חתם בהפועל פ"ת, באתר ONE‏, 28 בספטמבר 2023
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ניקוס יאנאקופולוס".
ניקוס קקלמנאקיס

ניקולאוס "ניקוס" קקלמנאקיס (ביוונית: Νικόλαος Κακλαμανάκης; נולד ב-19 באוגוסט 1968) הוא גולש רוח יווני, האלוף האולימפי מאטלנטה 1996 וזוכה מדליית הכסף מאתונה 2004. הוא שלוש פעמים אלוף העולם (1996, 2000, 2001) ואלוף אירופה (1994). קקלמנאקיס, חברו הטוב של הגולש הישראלי גל פרידמן, הוא מהספורטאים המוערכים ביוון ונבחר להיות זה שהדליק את האש האולימפית בטקס הפתיחה של אולימפיאדת אתונה 2004.
ביוגרפיה

קקלמנאקיס נולד בשנת 1968 בורזיקה, פרוור של העיר אתונה ובילדותו החל להתאמן בגלישה. בשנת 1986 הוא התחרה באליפות העולם לנוער שנערכה בחצי האי כלקידיקי שביוון וזכה במדליית הארד. בשנת 1992 הוא השתתף לראשונה במשחקים האולימפיים שנערכו בברצלונה והסתפק במקום התשיעי. באליפות אירופה בשנת 1993 הוא זכה במדליית הארד ובאליפות אירופה שנה לאחר מכן אשר נערכה בהרקליון הוא זכה במדליית הזהב. בשנת 1995 הוא קטף את מדליית הכסף מאליפות העולם שנערכה בפורט אליזבת ואת מדליית הארד מאליפות אירופה שנערכה באי וייט.
באולימפיאדת אטלנטה 1996, זכה קקלמנאקיס במדליית הזהב לאחר שניצח ארבעה מתוך תשעת השיוטים וגבר על יריביו העיקריים גל פרידמן הישראלי וקרלוס אספינולה הארגנטיני. באותה השנה זכה גם באליפות העולם שנערכה בחוף בת גלים בחיפה. בשנת 2000 הוא זכה שוב בתואר העולמי בתחרות שנערכה במאר דל פלאטה והגיע אל אולימפיאדת סידני 2000 עם סיכויים גבוהים לזכייה אך סיים רק במקום השישי. שנה לאחר מכן קקלמנאקיס זכה בפעם השלישית בתואר העולמי כשניצח את אליפות העולם שנערכה בחופי ורזיקה, עיר הולדתו. באליפות העולם בשנת 2003 שנערכה בקדיס הוא זכה במדליית הארד.
באולימפיאדת אתונה 2004, נבחר קקלמנאקיס להדליק את הלפיד האולימפי בטקס הפתיחה. בתחרות גלישת הרוח הוא זכה במדליית כסף. לפני השיוט האחרון הוא דורג במקום השלישי וכדי לזכות במדליית כסף היה צריך לסיים בפער לפני גל פרידמן או ריקארדו סנטוס הברזילאי שדורגו לפניו. בשיוט ה-11 והאחרון הוא סיים במקום העשירי לפני סנטוס שסיים במקום ה-17 ולמעשה הבטיח את זכייתו במדליית הכסף. לאחר אתונה הוחלף דגם גלשן המיסטרל לדגם ניל פרייד RS:X, קקלמנאקיס התקשה להסתגל לדגם זה ולא הצליח לזכות במדליות באליפויות עולם או אירופה. עם זאת, הצליח להעפיל למשחקים האולימפיים בבייג'ינג 2008, שם סיים במקום השמיני.
הערות שוליים

↑  פרופיל וסטטיסטיקות באתר sports-reference.com
1 2  המשחקים נפתחו: האש נדלקה באתונה בטקס מרהיב, באתר ynet, 13 באוגוסט 2004
↑  ניר שועלי וסער הס, גל פרידמן הבטיח מדליה בגלשני המיסטרל, 23 באוגוסט 2004, nrg
נונאטאקי מאריון

| --- | --- |

 מידע כללי
 גובה:  600 מ' 
 שטח:  179.55 קמ"ר 
 מיקום:  אזור הברית האנטארקטית,
 קואורדינטות:  69°45′S 75°15′W﻿ / ﻿69.75°S 75.25°W﻿ / -69.75; -75.25
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהנונאטאקי מאריון(למפת חצי האי האנטארקטי רגילה) בסיס חנרל ברנרדו אוהיגינס ריקלמהנונאטאקי מאריון(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאקי מאריון(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאקי מאריון
 
נונאטאקי מריון (באנגלית: Marion Nunataks) הם קבוצת נונאטאקים, בחוף הצפוני של האי שארקו, במזרח ים בלינגסהאוזן, בארץ פאלמר שבאנטארקטיקה.
שיא גובהים של הנונאטאקים מתנשא לגובה של 600 מטרים מעל פני הים.
שרשרת הנונאטאקים מצויה 11 קילומטרים ממערב להר מוניק, ו-32 קילומטרים ממזרח להר מרטין.
היסטוריה > גילוי הנונאטאקים

הנונאטאקים התגלו ומופו באופן גס ב־11 בינואר 1910, על ידי המשלחת הצרפתית הרביעית לאנטארקטיקה בפיקודו של ז'אן-באטיסט שארקו.
רכס הנונאטאקים צולם מהאוויר על ידי צי ארצות הברית ב-9 בפברואר 1947, במסגרת מבצע קפיצה לגובה.
רכס הנונאטאקים מופה לראשונה באופן מדויק, בשנת 1960, על ידי דרק סירל (Derek J.H. Searle) מסקר שטחי חסות איי פוקלנד, בהתבסס על תצלומי האוויר.
היסטוריה > מקור השם

צוותו של שארקו התעקש שקראו לאזור שהתגלה על ידם "ארץ שארקו" (בצרפתית: Terre Charcot) (בעת גילויו, לא ידוע כי מדובר באי). שארקו הסכים לכך, מתון כוונה ברורה לקרוא לארץ על שם אביו - ז'אן-מרטן שארקו, רופא צרפתי מפורסם (ולא על שמו שלו), שארקו קרא להר מרטין, לנונאטאקי מריון ולהר מוניק, על שם בנותיו.
אזור אנטארקטי מוגן במיוחד

אזור שגודלו 176 קילומטרים רבועים, המקיף את הנונאטאקים מוגדר כאזור אנטארקטי מוגן במיוחד (ASPA) מס' 170 בשל חשיבותו הביולוגית.
באזור שני מינים של חזזיות שלא תועדו במקומות אחרים באנטארקטיקה, טחבים שרק לעיתים רחוקות מצויים בנקודה כל כך דרומית.
האזור היה האזור האנטארקטי המוגן המיוחד שהגן על אזור מייצג משמעותי של כיפת הקרח האנטארקטית הקבועה ונונאטקים בדרום חצי האי האנטארקטי.
משוואת היל

ארצ'יבלד היל, מפתח המשוואה
משוואת היל היא משוואה בתחום הביוכימיה אשר משמשת לאפיון הקישור, בשיווי משקל כימי, בין חלבונים לבין הליגנדים שלהם (במרבית המקרים המשוואה משמשת לתיאור הקישור בין אנזימים לבין הסובסטרטים שלהם). המשוואה קרויה על שמו של ארצ'יבלד היל, ביופיזיקאי שפיתח אותה בשנת 1910 כאשר תיאר את הקישור הסיגמוידאלי של חמצן להמוגלובין.
משוואת היל ושימושיה

במקרים רבים בביוכימיה קשירת ליגנד (או סובסטרט באנזימים) אחד לחלבון גורמת לשינוי (עליה או ירידה) בזיקה של ליגנדים נוספים לאותו חלבון. התנהגות זו נקראת קואופרטיביות. משוואת היל מתארת את החלק היחסי (פרקציה) של החלבון אליו קשורים ליגנדים כפונקציה של ריכוז הליגנדים, ומאפשרת לאמוד את מידת הקואופרטיביות של החלבון.


משוואת היל:   \theta ={[L]^{n} \over K_{d}+[L]^{n}}={[L]^{n} \over (K_{A})^{n}+[L]^{n}}



ובצורתה הלוגריתמית (המהווה, למעשה, ליניאריזציה של משוואת היל):   \log \left({\theta  \over 1-\theta }\right)=n\log {[L]}-n\log {K_{A}}
[L] מייצג את ריכוז הליגנד.

Kd הוא קבוע הדיסוציאציה (כימיה) (קבוע שווי משקל עבור ריאקצית ניתוק הקשר בין הליגנד לחלבון).

KA מייצג את ריכוז הליגנד שבו חצי מכמות אתרי הקישור בחלבון מאוכלסת על ידי ליגנד (50% קשירה).

n קרוי מקדם היל ומייצג את מידת הקואופרטיביות. השיפוע המתקבל במשוואת היל הליניארית הוא מקדם היל.
מקדם היל

מקדם היל (n) מבטא את מידת הקואופרטיביות, והוא ערך ספציפי המשתנה בין חלבון לחלבון. ישנם, כמובן, חלבונים רבים שאינם קואופרטיביים. מקדם היל של חלבונים אלה שווה ל-1. ככל שמקדם היל נמוך או גבוה מ-1 הקואופרטיביות גבוהה יותר. השיפוע המתקבל במשוואת היל הליניארית הוא מקדם היל.
כאשר n=1 החלבון אינו קואופרטיבי. הזיקה של החלבון לליגנד אינה תלויה בקישורם.
כאשר n>1 הקואופרטיביות נקראת חיובית: קישור ליגנד אחד לחלבון גורמת לעליה בזיקה בין החלבון לקשירת ליגנדים נוספים (עידוד לקשירתם). החלבונים המוגלובין וקלמודולין הם דוגמאות לחלבונים בעלי קואופרטיביות חיובית.
כאשר n<1  הקואופרטיבית נקראת שלילית: קשירת ליגנד אחד לחלבון גורמת לירידה בזיקה בין החלבון לקשירת ליגנדים נוספים. קיום קואופרטיביות שלילית היה מוקד מחלוקת ארוכה.
ראו גם

קואופרטיביות.
מודל MWC ומודל KNF להסבר מבני-מנגנוני של תופעת הקואופרטיביות.
מרדכי דב טברסקי (הורניסטייפול)

רבי מרדכי דב טברסקי (כ"ט בכסלו ה'ת"ר, 1839 – כ"ב באלול ה'תרס"ג, 1903) היה אדמו"ר חסידי, אבי שושלת חסידות הורניסטייפול.
ביוגרפיה

נולד בהורנוסטייפל שבאוקראינה בכ"ט בכסלו ה'ת"ר (1839) לרבי משולם זוסיא אוירבך מטולמיץ' ולשטערנא פייגא בתו של רבי יעקב ישראל טברסקי מטשערקאס. אביו היה נינו של רבי זושא בגיל שש או תשע שנים התייתם רבי מרדכי דב מאמו וסבו רבי יעקב ישראל גדלו וחנכו, ולכן כונה שם משפחתו 'טברסקי'. נישא לרייצא בתו השמינית של רבי חיים מצאנז. אירוסי הזוג נערכו בהיותם בני שלוש עשרה שנה כשאביה של הכלה טרם ראה את חתנו. חתונתם נערכה בהוסיאטין.
בהוראת סבו החל רבי מרדכי דב בשנת ה'תרכ"ג (1863) לנהוג באדמו"רות בהורנוסטייפל שם התקבצו סביבו חסידים רבים. לאחר פטירת סבו בי"ג באלול ה'תרל"ו (1876) נהרו אליו חסידים רבים מחסידי צ'רקס. כן הרבה להתכתב עם גדולי האדמו"רים בדורו.
נפטר בכ"ב באלול ה'תרס"ג (1903), בנו רבי יהודה לייב בן-ציון טברסקי מילא את מקומו.
תולדותיו נדפסו בספר "רבינו הקדוש מהארנסטייפל".
ביוגרפיה > צאצאיו

שטרנא פייגה, אשת רבי נחום זלמן שניאורסון מצ'רקס (נכדו של דודו רבי יוסף יצחק שניאורסון מאוורוטש).
חיה מלכה, אשת רבי משה גוטרמן מקייב בנו של רבי דוד מסאווראן.
רבי אהרן אלימלך שניאור זלמן טברסקי (כ"ג בתשרי תרכ"ג - י"ט בחשוון תרפ"ד), חתן רבי משה הורוביץ מרוזבדוב, שימש כאדמו"ר באיגנטובקה שברוסיה ואחר כך בקרוסנא שבגליציה.
בתו נישאה בזיווג שני לאלעזר אונגר
שרה מרים, אשת רבי שלום אליעזר הלברשטאם מראצפרט.
רבי חיים משה צבי טברסקי (ט' באדר תרכ"ו - כ' בכסלו תרצ"ד; חתן רבי מנחם נחום טברסקי מרחמסטריווקה) אחר פטירת אביו שימש כאדמו"ר מהורנוסטייפל ברחמסטריווקה ואחר כך בקייב.
רבי בן ציון יהודה לייב טברסקי (כ' בתשרי תרכ"ח - כ"ח בטבת תשי"א), ממלא מקום אביו (חתן רבי יצחק יואל רבינוביץ' מקונטיקוזיבה).
בנו הוא רבי יעקב ישראל טברסקי, ממלא מקום אביו
נכדיהם הם רבי שלמה טברסקי ממלא מקום אביו אברהם טברסקי.
יוכבד רבקה (נפטרה בחג סוכות ה' תש"א בגלות סיביר), אשת רבי אלישע הלברשטאם מגורליץ.
רבי ברוך דוד טברסקי, מקלינקוביץ' (ח' באדר תרל"ה - כ"ו בכסלו תרפ"ו; מחבר ספר ״ויברך דוד״, חתן רבי שלמה זלמינא מראשקוב).
אסתר הנדל, אשת רבי חיים ישעיה שניאורסון (בנו של רבי שלום דובער שניאורסון מרציצה).
ספריו

עמק שאלה - שו"ת
עמק החכמה על התורה - פלפולים
פלא יועץ על התורה ומועדים - תורת החסידות
חיבור לטהרה הלכות נטילת ידיים ומקוואות
תורי זהב - הלכות רבית
לקריאה נוספת

צבי בריננער, רבינו הקדוש מהארנסטייפל, מכון "זיכרון משה", בני ברק, שבט תשע"ז, ספר מיוחד לתולדותיו.
אהרן סורסקי, מרביצי תורה מעולם החסידות, חלק ב, בני ברק, תשמ"ז, עמ' כא-סא.בצל הקודש, מכון "נר שלמה" הורנסטייפול" תמוז תש"ס
צבי בריננער, רבינו הקדוש מראצפערט, מכון "זיכרון משה", בני ברק תשס"ח, עמ' לו-מא, שלה-שמה.
הערות שוליים

↑  בן רבי יחיאל מיכל אוירבך בן רבי צבי מנחם אוירבך מאניפולי בן רבי משולם זושא מאניפולי
↑  רבי בן ציון יהודה לייב טברסקי
1 2  "רבינו הקדוש מהארנסטייפל", צבי בריננער, בהוצאת מכון "זיכרון משה", בני ברק, שבט תשע"ז. (הספר באוצר החכמה)
↑  מספר 317, בספר הצאצאים (פריט Q90372040 בוויקינתונים)
↑  אודותיו, באתר אוצר החכמה (צפייה מוגבלת למנויים)
↑  אודותיו, באתר אוצר החכמה (צפייה מוגבלת למנויים)
↑  ברוך דוד טברסקי (מקלינקוביץ, בן מרדכי דוב מהורניסטייפול.), ברוך דוד טברסקי (מקלינקוביץ, בן מרדכי דוב מהורניסטייפול.), מכון ״שפתי צדיקים״ שע״י מרכז תורני ״אוהב ישראל״, 1990, 1990
↑  פריט Q93565199 בוויקינתונים
↑  "עמק החכמה", ביאורים על פסוקי התורה בדרך פלפול, באתר היברובוקס
↑  "פלא יועץ", דורשים בדרך חסידות על פסוקי התורה, באתר אוצר החכמה
↑  "חיבר לטהרה", הלכות נטילת ידיים והלכות מקוואות, באתר היברובוקס
| --- | --- |
בקרת זהויות :  NLI: 987007269285205171  GND: 130300608  ISNI: 0000 0000 6687 5580  LCCN: nr96009707  VIAF: 47865256   WorldCat (עם VIAF): 47865256 
ספר תולדות הרב הקדוש רבי מרדכי דוב טברסקי מהארנסטייפל
נואה פאדיגה

נואה פאדיגה (בצרפתית: Noah Fadiga; נולד ב-3 בדצמבר 1999 בברוז' שבבלגיה) הוא כדורגלן סנגלי-בלגי המשחק בעמדת המגן הימני בקבוצת גנט מליגת העל הבלגית.
קריירת מועדונים

פאדיגה גדל במחלקות הנוער של גנט, אנדרלכט וקלאב ברוז'. ב-31 ביולי 2019 הושאל פאדיגה למשך עונה אחת לפולנדם מליגת המשנה ההולנדית. הוא ערך 24 הופעות ליגה במדי המועדון, בהן הבקיע שער אחד.
ב-19 ביולי 2020 חתם פאדיגה בהראקלס אלמלו מליגת העל ההולנדית. ב-17 באוקטובר ערך את הופעת הבכורה שלו במועדון, בהפסד 1-0 לואלבייק במסגרת המחזור החמישי בליגה לעונת 2020/2021. הוא שיחק במועדון במשך שתי עונות, בהן ערך 48 הופעות ליגה והבקיע שער אחד.
ב-1 ביולי 2022 חתם פאדיגה בברסט מליגת העל הצרפתית. ב-7 באוגוסט ערך את הופעת הבכורה שלו במועדון, בהפסד 3-2 ללאנס במסגרת המחזור הראשון בליגה לעונת 2022/2023. ב-16 באוקטובר הבקיע את שער הבכורה שלו במועדון, בהפסד 4-1 לנאנט במסגרת המחזור ה-11.
חיים אישיים

פאדיגה הוא בנו של כדורגלן נבחרת סנגל בעבר ח'לילו פאדיגה.
הערות שוליים

1 2  Club Brugge verhuurt 19-jarige Fadiga aan Volendam, tot jolijt van… zanger Jan Smit: "Eerste uitkomst van onze samenwerking" באתר Het Nieuwsblad, ‏ 31 ביולי 2019 (בהולנדית)
↑  Heracles Almelo takes over offensive right back Fadiga from Club Brugge באתר Teller Sport, ‏ 19 ביולי 2020 (באנגלית)
נגמר העוף (אבל גם הקוסקוס טעים)

| --- | --- |

עטיפת הספר
 מידע כללי
 מאת:  זיו כהן
 שפת המקור:  עברית
 סוגה:  מותחן
 הוצאה
 הוצאה:  סלע ספרים
 תאריך הוצאה:  2008
 מספר עמודים:  390
 סדרה
 סדרת ספרים:  נגמר העוף
 הספר הבא:  נגמר הקוסקוס (אבל גם הדג טעים)
 קישורים חיצוניים
 הספרייה הלאומית:  002652176
נגמר העוף (אבל גם הקוסקוס טעים) הוא רומן ישראלי שכתב הסופר זיו כהן ויצא בשנת 2008 בהוצאת סלע ספרים. זהו הספר הראשון מתוך סדרה של ארבעה ספרים שנכתבו בעקבות הצלחת הספר הראשון. הספרים הבאים שנכתבו היו "נגמר הקוסקוס (אבל גם הדג טעים)", "נגמר הדג (אבל גם הבקר טעים)" ו"נגמר הבקר (אבל גם ככה אנחנו תיכף נוחתים)" וגם הם זכו להצלחה. בשנת 2012 יצאה מהדורת פלטינה של הספר, לציון מעל 40,000 עותקים שנמכרו.
עלילת הספר מתמקדת בחייהם של צוות דיילי אוויר בחברת תעופה. את ההשראה לכתיבת הספר קיבל כהן אחרי שעבד בין השנים 2000 ל-2004 כדייל בחברת אל על.
עלילה

חמש שנים אחרי שנאלץ לעזוב את ישראל חסר כל, עולה דור גל על טיסת חברת "אופק" מברצלונה לתל אביב, במטרה לפתוח דף חדש. הטיסה מטלטלת את חייו וגורמת לו לעשות הכל כדי להתקבל כדייל אוויר בחברת התעופה כשהמטרה המרכזית היא להחזיר לחייו את אהבתו הראשונה. המשימה, הפשוטה כביכול, תהפוך מורכבת משחשב ובדרך אליה יסתבכו חייו פעם אחר פעם, עברו ירדוף אותו בכל עיר שבה ינחת והוא ייתקל בחיות אקזוטיות שמוברחות לישראל בדרך שגם היחידה הארצית לחקירת פשעים חמורים לא מצליחה לפענח.
עלילת הרומן מתרחשת במקומות שונים בעולם ומגוללת ברגישות צורבת ובהומור חד את חייהם של דיילי אוויר וטייסים, שמסתבכים בפרשיות שלא מרפות מהם גם אחרי הנחיתה.